Victory ni filamu ya kimichezo ya 2009 ya India ambayo inaangazia mchezo wa Criketi, ambayo nyota wake ni Harman Baweja, Amrita Rao na Anupam Kher. Ni toleo la pili la Harman Baweja baada ya toleo lake la kwanza la Love Story 2050, ambayo haikutia fora katika Box Office. Movie hii ilinaswa nchhini Australia na India na inasemekana kuwa moja ya filamu zilizoigharimu Bolywood sana hadi leo.. Filamu hii inamwangazia mwanacriketi mmoja ambaye anajitahidi kufanikiwa ambaye anapuuza vikwazo vyote ili kuifikia ndoto yake ambayo takribani haiwezekani. Hadithi inaangazia maisha ya Vijay Shekhawat (Harman Baweja) na baba yake Ram Shekhawat (Anupam Kher). Ram ana maono makubwa kwa mwanawe Vijay ambaye anatarajia ataichezea timu ya taifa ya Criketi ya India. Ndoto yake hatimaye inatimia wakati Vijay anafuzu kwa timu hiyo. Rafikiye wa utotoni Nandini (Amrita Rao) ameuamini uwezo wake tangu mara ya kwanza alipotaja jina criketi na hakuwahi kumshuku. Hata hivyo, furaha hii inaisha punde wakati Vijay anapoteza nafasi yake katika timu na umaarufu aliokuwa ameupata kwa kuruhusu umaarufu wake umfumbe macho. Vijay anagundua haraka ni vipi vyombo vya habari na watu wanaweza kumgeuza shujaa kuwa mtu mbaya.